హర్షిత్ రాణా

హర్షిత్ రాణా (జననం 22 డిసెంబర్ 2001) భారతీయ క్రికెటర్. ఆయన దేశీయ క్రికెట్‌లో ఢిల్లీ తరపున, ఇండియన్ ప్రీమియర్ లీగ్‌లో కోల్‌కతా నైట్ రైడర్స్ తరపున ఆడతాడు.

తొలినాళ్ళ జీవితం
హర్షిత్ రాణా 2001 డిసెంబర్ 22న ఢిల్లీ - హర్యానా సరిహద్దు సమీపంలోని ఘెవ్రాలో జన్మించాడు. 10 సంవత్సరాల వయస్సులో అతను తన తండ్రి ప్రదీప్ రాణా వద్ద క్రికెట్ శిక్షణ ప్రారంభించాడు. రాణా గంగా ఇంటర్నేషనల్ స్కూల్‌లో చదువుకున్నాడు, అక్కడ అతను కోచ్ శ్రావణ్ కుమార్ నుండి అధికారిక శిక్షణ పొందాడు.

దేశీయ కెరీర్
హర్షిత్ రాణా ఫిబ్రవరి 2022లో 2022 ఇండియన్ ప్రీమియర్ లీగ్ (ఐపీఎల్‌) వేలంలో కోల్‌కతా నైట్ రైడర్స్ కొనుగోలు చేసింది. ఆయన 2022 ఐపీఎల్‌లో కోల్‌కతా నైట్ రైడర్స్ తరపున ఏప్రిల్ 28న తన ట్వంటీ20 అరంగేట్రం చేశాడు.

హర్షిత్ రాణా 2023 దులీప్ ట్రోఫీ క్వార్టర్ ఫైనల్లో నార్త్ జోన్ తరపున ఆడుతూ 86 బంతుల్లో 122 పరుగులు చేసి నాటౌట్‌గా నిలిచాడు.

హర్షిత్ రాణా 2024 ఇండియన్ ప్రీమియర్ లీగ్‌లో 13 మ్యాచ్‌ల్లో 20.16 సగటుతో 19 వికెట్లు పడగొట్టి, అతను నాల్గవ అత్యధిక వికెట్లు తీసిన బౌలర్‌గా నిలిచాడు.

అంతర్జాతీయ కెరీర్
హర్షిత్ రాణా 2024–25 బోర్డర్-గవాస్కర్ ట్రోఫీ సిరీస్‌లో భాగంగా 2024 నవంబర్ 22న పెర్త్‌లో జరిగిన మొదటి టెస్ట్ మ్యాచ్‌లో రాణా ఆస్ట్రేలియాతో తన అంతర్జాతీయ అరంగేట్రం చేశాడు. ఆయన 2025 జనవరి 31న ఇంగ్లాండ్‌తో పూణేలో జరిగిన మ్యాచ్‌లో శివమ్‌ దూబే స్థానంలో కంకషన్ ప్రత్యామ్నాయంగా ఆడినప్పుడు తన టీ20ఐ  అరంగేట్రం చేశాడు.

హర్షిత్ రాణా 2025 ఫిబ్రవరి 6న ఇంగ్లాండ్‌తో జరిగిన వన్డే ఇంటర్నేషనల్ మ్యాచ్‌లో అరంగేట్రం చేసి 3/53 నమోదు చేశాడు. ఆయన గాయం కారణంగా టోర్నమెంట్‌కు ముందు వైదొలిగిన జస్ప్రీత్ బుమ్రా తర్వాత 2025 ఐసీసీ ఛాంపియన్స్ ట్రోఫీ కోసం భారత 15 మంది సభ్యుల జట్టులో చోటు దక్కించుకున్నాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:2001 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు